ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**pentru modificarea și completarea Regulamentului de organizare şi**

**funcţionare al Cinematografului „Bela Lugosi” din Municipiul Lugoj**

Consiliul Local al Municipiului Lugoj;

Având în vedere Referatul nr. 16/5972/(RU)5973 din 22.01.2024 al Primarului interimar al Municipiului Lugoj - inițiator al Proiectului de hotărâre;

Având în vedere Proiectul de hotărâre nr. 15 din 22.01.2024pentru modificarea și completarea Regulamentului de organizare şi funcţionare al Cinematografului „Bela Lugosi” din Municipiul Lugoj;

Luând în considerare raportul de specialitate nr. 16/11900/(RU)11901 din 07.02.2024 întocmit de Serviciul public de administrare a Cinematografului și a Bazelor de agrement;

Luând în considerare avizul nr. 28 din 26.03.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Ținând cont de Anunțul nr. 16/6681/(RU)6682 din 23.01.2024 referitor la elaborarea Proiectului de hotărâre pentru modificarea și completarea Regulamentului de organizare și funcționare al Cinematografului „Bela Lugosi” din Municipiul Lugoj și Procesul – verbal de afișare nr. 16/6798/(RU)6799 din 23.01.2024, întocmite cu respectarea dispozițiilor Legii nr. 52/2003 privind transparența decizională în administrația publică, republicată, cu modificările și completările ulterioare;

Ținând cont de Hotărârea Consiliului Local nr. 28 din 30.03.2015 privind aprobarea Regulamentului de organizare şi funcţionare al Cinematografului „Bela Lugosi” din Municipiul Lugoj, cu modificările și completările ulterioare;

Ținând cont de Hotărârea Consiliului Local nr. 98 din 29.07.2021 pentru modificarea și completarea Regulamentului de organizare şi funcţionare al Cinematografului „Bela Lugosi” din Municipiul Lugoj, aprobat prin Hotărârea Consiliului Local nr. 28 din 30.03.2015**;**

În conformitate cu prevederile O.G. nr. 39/2005 privind cinematografia, modificată şi completată;

Ținând cont de Normele Metodologice din 12 septembrie 2006 pentru aplicarea O.G. nr. 39/2005 privind cinematografia, aprobată cu modificări și completări prin Legea nr. 328/2006;

Având în vedere art. 291 din Legea nr. 227/2005 privind Codul Fiscal, cu modificările și completările ulterioare;

Ținând cont de art. 128 alin. (6) din Legea nr. 199/2023 a învățământului superior;

Ținând cont de art. 83 alin. (19) din Legea nr. 198/2023 a învățământului preuniversitar, cu modificările și completările ulterioare;

Având în vedere art. 3 din Legea nr. 350/2006 a tinerilor, cu modificările și completările ulterioare;

Ținând cont de art. 21 alin. (3) și (4) din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

Având în vedere art. 67 alin. (1) lit. b) și art. 68 alin. (2) din Legea nr 273/2006 privind finanțele publice locale, modificată și completată;

În conformitate cu art. 129 alin. (2) lit. a) și art. 136 din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 139 alin. (1), art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**I.** - Se modifică și se completează pct. 1) PREȚUL BILETELOR din Anexa la Regulamentul de organizare şi funcţionare al Cinematografului „Bela Lugosi” din Municipiul Lugoj, aprobat prin Hotărârea Consiliului Local nr. 28 din 30.03.2015, după cum urmează:

« **1) PREȚUL BILETELOR⃰**

|  |  |  |
| --- | --- | --- |
| **Preț/Categorii de spectatori** | **Preț bilete filme 2D** | **Preț bilete filme 3D** |
| Preț întreg- adulți | 20 lei | 24 lei |
| Pensionari | 10 lei | 12 lei |
| Elevi, studenți,preșcolari | 5 lei | 6 lei |

⃰ Prețul biletelor este în lei și conține T.V.A., neincluzând costul ochelarilor 3D, care după achiziționare pot fi păstrați și refolosiți.

Copilul cu handicap, precum și persoana care îl însoțește beneficiază de gratuitate.

Adultul cu handicap beneficiază de bilete de intrare astfel:

a) adultul cu handicap grav sau accentuat, precum și persoana care îl însoțește beneficiază de gratuitate;

b) adultul cu handicap mediu și ușor beneficiază de bilete de intrare în aceleași condiții ca pentru elevi și studenți.

**Categorii de spectatori:**

Spectatorii se încadrează în următoarele categorii în funcție de tipul de bilet cu preț întreg sau redus:

a) “Adult” - se consideră orice persoană (indiferent de vârstă), care plătește prețul integral al biletului;

b) “Preșcolar” - se consideră persoana având vârsta de cel mult 8 ani la data cumpărării biletului;

c) “Elev” - se consideră tinerii care urmează o formă de învățământ cursuri de zi, din România, gimnazial sau liceal și au carnet de elev vizat la zi;

d) “Student” - se consideră tinerii care urmează o formă de învățământ superior, și au carnet de student vizat la zi;

e) “Pensionar” - se consideră orice persoană indiferent de vârstă, care posedă un talon de pensie valabil, însoțit de documentul de identitate.

Pentru categoriile: copil, elev, student, pensionar, persoane cu handicap se oferă bilete cu reducerile respective cu condiția ca utilizatorul să prezinte la casierie documentele care să confere dreptul la reducere după caz: carnet de elev, carnet de student, talon de pensie, certificat de încadrare în grad de handicap.»

**II**. - La data adoptării prezentei hotărâri își încetează aplicabilitatea Hotărârea Consiliului Local nr. 98 din 29.07.2021.

**III.** - Îndeplinirea prevederilor prezentei hotărâri se încredinţează Serviciului public de administrare a Cinematografului ”Bela Lugosi” și a bazelor de agrement.

**IV.** - Prezenta hotărâre se comunică:

- Instituţiei Prefectului, judeţul Timiş;

- Primarului interimar al Municipiului Lugoj;

- Direcţiei administraţie publică locală;

- Direcţiei venituri;

-Direcției buget-cheltuieli;

- Serviciului public de administrare a Cinematografului ”Bela Lugosi” și a bazelor de agrement;

- Celor interesaţi, prin afişare şi publicare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 42 din 28.03.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate simplă |